ΓΡΑΠΤΗ ΕΡΩΤΗΣΗ E-0610/02

υποβολή: Cecilia Malmstrm (ELDR) προς την Επιτροπή

(6 Μαρτίου 2002)

Θέμα: Μητρώο εγγράφων της Επιτροπής

Στον κανονισμό αριθ. 1049/2001(1) θεσπίζεται από το άρθρο 11 ότι κάθε θεσμικό όργανο προσφέρει πρόσβαση σε μητρώο εγγράφων. Ορίζεται μάλιστα ότι τα στοιχεία αναφοράς των εγγράφων καταχωρούνται στο μητρώο χωρίς καθυστέρηση. Το μητρώο θα βρίσκεται σε λειτουργία το αργότερο στις 3 Ιουνίου 2002.

Κεντρικό μητρώο των εγγράφων της Επιτροπής σήμερα δενπάρχει. Τούτο επιβεβαιώνεται και από τον Γενικό Γραμματέα O'Sullivan στην ιστοθέση euobserver.com στις 19 Φεβρουαρίου 2002.

Στην απόφαση της Επιτροπής της 5ης Δεκεμβρίου 2001 ορίζεται στο άρθρο 8.1 ότι το πεδίο κάλυψης του μητρώου θα διευρυνθεί προοδευτικά. Κατά συνέπειαν ερωτώ: θα έχει πριν από τις 3 Ιουνίου 2002 το κοινό πρόσβαση σε πλήρες μητρώο των εγγράφων της Επιτροπής, τόσο των δημοσίων εγγράφων όσο και τωνπολοίπων· Εάν το μητρώο θα διευρυνθεί προοδευτικά, πώς συμφωνεί τούτο με το άρθρο 11.3 του κανονισμού, βάσει του οποίου θα πρέπει το μητρώο να είναι πλήρες το Ιούνιο·

(1) ΕΕ L 145 της 31.5.2001, σελ. 43.

Απάντηση του κ. Prodi εξ ονόματος της Επιτροπής

(23 Απριλίου 2002)

Η Επιτροπή επιθυμεί να διαβεβαιώσει την αξιότιμη βουλευτή ότι θα έχει στη διάθεσή της, το αργότερο στις 3 Ιουνίου 2002, μητρώο εγγράφων προσιτό στο κοινό μέσω διαδικτύου. Το μητρώο θα καλύψει κατά προτεραιότητα τα νομοθετικά έγγραφα, όπως αυτά ορίζονται στο άρθρο 12, παράγρ. 2 του κανονισμού (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής(1). Σε πρώτο στάδιο, το μητρώο θα περιλαμβάνει τα στοιχεία αναφοράς των εγγράφων SEC, COM και C που θα έχουνποβληθεί στην Επιτροπή ως σώμα από της 1ης Ιανουαρίου 2001 και μετά. Μια σελίδαποστήριξης θα πληροφορεί το κοινό για τον τρόπο με τον οποίον παρέχεται πρόσβαση στο έγγραφο. Εάν το έγγραφο έχει δημοσιευθεί, θα προτείνεται σύνδεση με το πλήρες κείμενο μέσω του δωρεάν συστήματος EUR-Lex της Υπηρεσίας Επίσημων Εκδόσεων (http://europa.eu.int/eur-lex/fr/index.html).

Η Επιτροπή σχεδιάζει να επεκτείνει σταδιακά την κάλυψη των μητρώων της. Αυτή η σταδιακή επέκταση δεν είναι ασυμβίβαστη με το άρθρο 11 του κανονισμού (ΕΚ) αριθ. 1049/2001, εφόσον το εν λόγω άρθρο δεν διευκρινίζει τι πρέπει να καλύπτουν τα μητρώα κάθε θεσμικού οργάνου.

Η Επιτροπή θεωρεί ότι τα μητρώα θα βοηθήσουν τους πολίτες στην άσκηση του δικαιώματος πρόσβασης. Ωστόσο, από το γεγονός ότι ένα έγγραφο δεν περιλαμβάνεται στα μητρώα ουδόλως συνάγεται ότι δεν μπορεί να ζητηθεί και να παρασχεθεί πρόσβαση στο έγγραφο αυτό.

Εξ άλλου, η Επιτροπή επιθυμεί ναπενθυμίσει στην αξιότιμη βουλευτή ότι, ήδη επί του παρόντος, έχει στη διάθεσή της μητρώο στο οποίο καταχωρείται το σύνολο της αλληλογραφίας του Προέδρου της Επιτροπής (http://europa.eu.int/comm/commissioners/prodi/regcp/registre.cfm?CL=fr), καθώς και μητρώο των διοργανικών διαδικασιών (βάση δεδομένων Prelex http://europa.eu.int/prelex/apcnet.cfm) που παρέχει, αφενός, δυνατότητα παρακολούθησης των κυριότερων σταδίων της διαδικασίας λήψης αποφάσεων μεταξύ της Επιτροπής και των άλλων οργάνων και, αφετέρου, άμεση πρόσβαση στις διαθέσιμες προπαρασκευαστικές πράξεις σε ηλεκτρονική μορφή.

(1) ΕΕ L 145 της 31.5.2001.